**Gazdasági összefoglaló, közbeszerzési összesítő (2018.10.15.-2018.10.21.)**

**December 1-jétől Spanyolországba és Olaszországba indít menetrend szerinti járatokat Nagyváradról a TAROM.** A Bihar megyei önkormányzatnak kiemelt célja az alárendeltségében működő Nagyváradi Nemzetközi Repülőtér fejlesztése, ezért több légitársasággal is zajlanak az egyeztetések charter és menetrend szerinti járatok beindításáról. 2019 nyarán már öt charter járat működtetése ismert, és továbbiak elindítására is mutatkozik lehetőség.

<https://kronika.ro/gazdasag/uj-nemzetkozi-repulojaratok-indulnak-nagyvaradrol>

**Tovább késhet az észak-erdélyi autópálya Bihar megyei szakaszának megépítése, a Strabag ugyanis óvást nyújtott be a Bihar-Bisztraterebes szakasz befejezésére kiírt tender eredménye ellen.** Az Óvások Elbírálásának Országos Tanácsa 30 nap alatt köteles dönteni arról, hogy elfogadja vagy elutasítja a fellebbezést. A a Bors-Bihar, valamint a Bihar-Bisztraterebes szakaszok befejezésére kiírt pályázaton a nyertesek a Trameco SA, Vahostav SK, Drumuri Bihor SA, Drum Asfalt Srl, valamint az East Water Drillings SL társaságok lettek. A két szakasz befejezése áfa nélkül 98 millió euróba kerül, a munkálatokat az állami költségvetésből finanszírozzák.

<http://www.maszol.ro/index.php/gazdasag/103162-tovabb-keshet-az-eszak-erdelyi-autopalya-megepitese-bihar-megyeben>

**Erőteljesen csökkent 2018 szeptemberében a romániai lakáspiacon a tranzakciók száma**, derül ki az országos kataszteri hivatal által közölt adatokból. A hatóság elmúlt hónapra szóló statisztikái szerint országos szinten 42.522 ingatlant adtak el, ami 26%-os visszaesés az előző év hasonló időszakához viszonyítva. Míg tavaly szeptemberben közel 1.300 ingatlaneladást jegyeztek, addig 2018 szeptemberében még a 600-at sem érte el az értékesítések száma Kolozsváron. Dana Ababei, az ANEVAR (Engedélyezett Értékbecslők Országos Egyesülete) elnöke már az elmúlt negyedévről szóló adatok közzétételénél elmondta, hogy több város esetében is túlfűtött az ingatlanpiac, több városban az árak olyan szintet értek el, ahonnan már nehezen fognak véleménye szerint tovább emelkedni. Így vélekedik erről Iancu Guda is, a Banki- és Pénzügyi Elemzők Egyesületének elnöke, aki szerint az ő számításai alapján jelenleg a piaci ingatlanárak 20-25%-kal felülértékeltek.

<http://penzcsinalok.transindex.ro/lokalis/20181019-nagyot-fekezett-a-lakaspiac-majdnem-harmadaval-estek-vissza-az-eladasok>

**Arad Önkormányzata 10 elektromos autóbuszt szándékozik megvásárolni vissza nem térítendő uniós forrásokból.** A teljes beruházás értéke 8.835.000 euró, a buszok beszerzésére Arad város a Regionális Operatív Program (2014–2020) keretén belül kíván pályázatot benyújtani. Gheorghe Falcă aradi polgármester szerint a Fenntartható Mobilitási Terv kötelezi a városvezetőket, hogy környezetbarát közlekedéssel tegyék élhetővé a települést. Éppen ezért, az uniós törekvéseknek megfelelően, 2023-ig még 8 ilyen buszt fog vásárolni Arad. A városhoz tartozó Közszállítási Vállalat (CTP) jelenleg 21 autóbusszal szállítja az aradiakat. Az aradi közszállítást végző buszok átlag kora 15 év, a járművek zöme már nem felel meg az európai követelményeknek.

<http://www.nyugatijelen.com/jelenido/elektromos_autobuszok_a_fenntarthato_varosi_kozlekedesert.php>

**Több mint 670 állást hirdetett meg az aradi és a nagyszebeni Takata-gyár, ahol többek között autókban használatos kormánykerekeket és biztonsági öveket gyártanak.** A legtöbb munkást: 539-et az aradi egységekbe keresnek. A megyei munkaerőügynökségek (AJOFM Arad) adatai szerint a gyárak 193 gyártósori összeszerelőt, 150 varrót, 51 rakodómunkást alkalmaznának. Vannak szabad állások mérnökök, programozók számára is. A nagyszebeni gyárba 133 munkást keresnek, többek között szakképzetlen munkásokat, mérnököket. A Takata három gyárat működtet Romániában, két egységük Aradon, egy pedig Nagyszebenben üzemel. A Takata Románia tavaly 3,27 milliárd lej értékű forgalmat bonyolított le, a foglalkoztatottak száma pedig elérte a 8800-at.

<http://www.maszol.ro/index.php/gazdasag/103036-rengeteg-allast-hirdetett-meg-az-aradi-es-a-nagyszebeni-takata-gyar>

**A Főkonzulátus Külgazdasági Irodáját érintő fontosabb gazdasági események:**

**A Romániai Magyar Közgazdász Társaság, Magyarország Kolozsvári Főkonzulátusa és a Magyar Mágnás Egyesület, a Sapientia Erdélyi Magyar Tudományegyetemmel partnerségben immár hatodik alkalommal hirdette meg „Pénzmágnes – kulcs a gyarapodáshoz” című pénzügyi vetélkedőjét magyar középiskolások számára.** Az idei verseny kárpátaljai magyar diákok bevonására összpontosít (tavaly már felvidékiek és délvidékiek is bekapcsolódtak), a cél továbbra is a pénzügyi tudatosság növelése a magyar diákok körében.

<http://szabadsag.ro/-/ragadj-ra-a-penzmagnesre->

**A konzuli kerületre vonatkozó közbeszerzési összesítő** **(forrás** [**http://sicap-prod.e-licitatie.ro**](http://sicap-prod.e-licitatie.ro)**)**

|  |  |  |  |  |  |
| --- | --- | --- | --- | --- | --- |
| **Ágazat** | | **A közbeszerzési felhívás tárgya** | **A pályázat benyújtásának határideje** | **A közbeszerzés értéke (EUR)\*** | **A közbeszerzési felhívást közzétevő neve és elérhetősége** |
| **BERENDEZÉSEK** | **építőipari berendezések közbeszerzése** | **Mély és magasépítkezéshez használatos munkagépek és eszközök beszerzése** (Kolozs megye) | 2018.11.16. | 451.937,05 | **Consiliul Judetean Cluj**, Cím: Calea Dorobantilor, nr. 106, Cluj-Napoca, Cod postal: 400094, Romania, E-mail: cjc@cjcluj.ro, Telefon: +40 372640037, Fax: +40 372640074, www.cjcluj.ro |
| **EGÉSZSÉGÜGY** | **egészségügyi készletek közbeszerzése** | **Ortopédiai rögzítő implantátumok beszerzése** (Kolozs megye) | 2018.11.20. | 772.566,98 | **Spitalul Clinic Judetean de Urgenta Cluj**, Str. Clinicilor, nr. 3-5, Cluj-Napoca, Cod postal: 400006, Romania, E-mail: achizitiiscjucj@yahoo.com, Telefon: +40 264592771/1559, Fax: +40 264595271, http://scjucluj.ro/ |
|  | **egészségügyi készletek közbeszerzése** | **Csontszintetizáló készülékek beszerzése** (Szatmár megye) | 2018.11.21. | 228.541,41 | **SPITALUL JUDETEAN SATU MARE**, Cím: Str. Prahova, nr. 1, Satu Mare, Cod postal: 440192, Romania, E-mail: achizitii@sjusm.ro, Telefon: +40 261727259, Fax: +40 261727259 |
|  | **gyógyszerek közbeszerzése** | **Különféle gyógyszerek beszerzése** (Kolozs megye) | 2018.11.16. | 297.518,78 | **PENITENCIAR SPITAL DEJ**, Cím: Str. Parcului, nr. 18, Dej, Romania, E-mail: achizitii.spdej@anp.gov.ro, Telefon: +40 264214123, Fax: +40 264212699, http://anp.gov.ro/penitenciarul-spital-dej |
|  | **orvosi felszerelések közbeszerzése** | **3D-2 RX mobil digitális röntgenberendezés beszerzése** (Kolozs megye) | 2018.11.22. | 820.910,23 | **Spitalul Clinic Judetean de Urgenta Cluj**, Str. Clinicilor, nr. 3-5, Cluj-Napoca, Cod postal: 400006, Romania, E-mail: achizitiiscjucj@yahoo.com, Telefon: +40 264592771/1559, Fax: +40 264595271, http://scjucluj.ro/ |
| **IT&C** | **informatikai eszközök és szoftverek közbeszerzése** | **Asztali számítógépek beszerzése** (Kolozs megye) | 2018.11.05. | 2.718.517,27 | **Directia Generala Regionala a Finantelor Publice Cluj-Napoca**, Cím: Str. PIATA AVRAM IANCU, nr. 19, Cluj-Napoca, Cod postal: 400117, Romania, E-mail: Dorin.Misan.CJ@mfinante.ro, Telefon: +40 264591670, Fax: +40 264592489, www.anaf.ro |
|  | **informatikai eszközök és szoftverek közbeszerzése** | **Asztali és hordozható számítógépek beszerzése** (Temes megye) | 2018.11.08. | 1.956.377,49 | **Directia Generala Regionala a Finantelor Publice Timisoara**, Cím: Str. Lazăr Gheorghe, nr. 9B, Timisoara, Cod postal: 300081, Romania, E-mail: Doru.Rosu.TM@anaf.ro, Telefon: +40 256498021, Fax: +40 256499332, www.anaf.ro |
| **JÁRMŰVEK** | **járművek közbeszerzése** | **Személygépkocsik beszerzése** (Kolozs megye) | 2018.11.15. | 206.248,95 | **Consiliul Judetean Cluj**, Cím: Calea Dorobantilor, nr. 106, Cluj-Napoca, Cod postal: 400094, Romania, E-mail: cjc@cjcluj.ro, Telefon: +40 372640037, Fax: +40 372640074, www.cjcluj.ro |
| **MEZŐGAZDASÁG** | **élelmiszeri és mezőgazdasági termékek közbeszerzése** | **Különféle élelmiszertermékek beszerzése** (Kolozs megye) | 2018.11.19. | 810.465,10 | **Institutul Regional de Gastroenterologie-Hepatologie "Prof. Dr. Octavian Fodor" Cluj**, Cím: Str. Constanţa, nr. 5, Cluj-Napoca, Cod postal: 400158, Romania, E-mail: irghcj@irgh.ro, Telefon: +40 264596414, Fax: +40 264455995, www.irgh.ro |
| **VILLAMOSSÁG** | **villamos munkák és berendezések közbeszerzése** | **Mérő és tesztelő berendezések beszerzése** (Kolozs megye) | 2018.11.16. | 380.390,09 | **Societatea De Distributie a Energiei Electrice Transilvania Nord SA**, Cím: Str. Berăriei, nr. 28A, Cluj-Napoca, Cod postal: 400380, Romania, E-mail: mihaiela.oltean@distributie-energie.ro, Telefon: +40 264205435, Fax: +40 264205425, www.edtn.ro |
|  | **villamos munkák és berendezések közbeszerzése** | **Árammennyiség-mérő műszerek beszerzése** (Kolozs megye) | 2018.11.19. | 431.339,07 | **Societatea De Distributie a Energiei Electrice Transilvania Nord SA**, Cím: Str. Berăriei, nr. 28A, Cluj-Napoca, Cod postal: 400380, Romania, E-mail: mihaiela.oltean@distributie-energie.ro, Telefon: +40 264205435, Fax: +40 264205425, www.edtn.ro |
| **\*A Román Nemzeti Bank 2017. évi EUR/RON középárfolyama alapján 1 EUR = 4,5681 RON** | | | | | |

Forrás: Magyarország Főkonzulátusa, Kolozsvár